section_heading: Radnja
paragraph_text: Nakon što se izmakne Combineovim snagama, Gordon se pridruži pokretu otpora koji vodi bivši znanstvenik Black Mese dr. Eli Vance; u tom pokretu sudjeluju i Vanceova kći Alyx, bivši zaštitar Black Mese Barney Calhoun (koji radi prerušen u službenika civilne zaštite) i znanstvenik Black Mese dr. Isaac Kleiner. Nakon što se neuspješno pokuša teleportirati u bazu pokreta otpora poznatu kao Black Mesa East iz Kleinerova improviziranog laboratorija, Gordon putuje pješice kroz gradski sustav kanala. Naposljetku stekne močvarni čamac i bori se s neprijateljima u odvodnim kanalima i rijekama.